

**ZAPISNIK SA SASTANKA PROJEKTNOG TIMA**

održanog 10.02.2025. godine u Lipiku (HR)

Na sastanku prisustvovali:

**Specijalna bolnica za reumatske bolesti Novi Sad - Vodeći partner**

1. Ksenija Bošković
2. Sanja Nikolić
3. Bojan Bratić

**Toplice Lipik – projektni partner 2**

1. Goran Pušćenik
2. Anita Tudović
3. Vedrana Vondrak
4. Ivan Žilić

**Specijalna bolnica za rehabilitaciju „Junaković“ Apatin – projektni partner 3**

1. Milan Laković
2. Srđan Andrić ??

**PANORA – Razvojna agencija Požeško – slavonske županije – projektni partner 4**

1. Senka Horvat

Dana 10.02.2025. godine u 11:00 sati, u konferencijskoj dvorani Toplica Lipik održan je sastanak na temu daljnje provedbe projekta RE-TREAD. Predstavnici projektnih partnera su međusobno podijelili status napretka pojedinih nabava u projektu te trenutno provedenih aktivnosti.

Ravnateljica Bošković kao predstavnik vodećeg partnera je izvijestila kako je Specijalna bolnica za reumatske bolesti Novi Sad provela postupak ugovaranja promotivnih materijala projekta te organizirala početnu konferenciju kao i ugovaranje usluge edukativnih aktivnosti za Schroth metodu. Planirani početak održavanja edukativnih aktivnosti u Novom Sad je planiran za prvi tjedan ožujka 2025. godine, međutim ravnatelj Toplica Lipik je predložio da se s početkom pričeka s obzirom na trenutno aktualnu preporuku hrvatskog Ministarstva vanjskih poslova oko odgode putovanja u Srbiju zbog trenutnih zbivanja (prosvjedi studenata). Nastavno na dogovore oko Schroth edukacije, ravnateljica Panore je izvijestila projektne partnere kako je ugovorena usluga edukativnih aktivnosti za DNS metodu te da su termini njenog izvođenja planirani u svibnju, rujnu i prosincu 2025. godine te zamolila sve tri bolnice da dostave popis polaznika koji će sudjelovati na edukaciji koja će se održavati u prostorima Toplica Lipik.

Predstavnik projektnog partnera Specijalne bolnice za rehabilitaciju „Junaković“ informirao je projektne partnere o napretku aktivnosti građevinskih radova na objektu. Proveden je postupak nabave, ugovoreni su izvođač radova te stručni nadzor te su radovi u tijeku.

Medicinski stručnjaci iz Toplica Lipik i Specijalne bolnice za reumatske bolesti Novi Sad su se dogovorili oko osnovnih elemenata za pripremu upitnika temeljem kojeg će se provesti komparativna analiza rehabilitacijskih metoda svih partnerskih bolnica.

Zajednički planovi za buduće razdoblje se odnose na provedbu komparativne analize iz aktivnosti A1.1., započinjanje s edukativnim aktivnostima, zajednički rad na pripremi protokola hidroterapije te pripremu i izradu metodoloških protokola za uspostavu mobilnih timova.

Bolnice u Lipiku i Novom Sadu će u narednom periodu provesti nabave specijalne opreme dok će partnerska bolnica iz Apatina nastaviti s izvođenjem radova na hidroterapijskom bloku.

Sljedeći sastanak projektnog tima planiran je u travnju 2025. godine.

Zapisnik sastavio:

Ivana Orban – asistent voditelja projekta